Diari Oficial de la Generalitat Valenciana


Sumari del DOGV 8093, del 27-07-2017 (2017/6928)

RESOLUCIÓ de 21 de juliol de 2017, de la Direcció General de Política Educativa, de la Direcció General de Centres i Personal Docent i de la Direcció General de Política Lingüística i Gestió del Multilingüisme, per la qual es dicten instruccions en termes d'ordenació acadèmica i organització de les escoles oficials d'idiomes valencianes durant el curs 2017-2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8093

Data del DOGV
:   27-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6928


Data del document
:   21-07-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 21 de juliol de 2017, de la Direcció General de Política Educativa, de la Direcció General de Centres i Personal Docent i de la Direcció General de Política Lingüística i Gestió del Multilingüisme, per la qual es dicten instruccions en termes d'ordenació acadèmica i organització de les escoles oficials d'idiomes valencianes durant el curs 2017-2018. [2017/6928]  
Preàmbul  
Primer. Àmbit d'aplicació  
Segon. Cursos en línia per a professorat  
Tercer. Organització, avaluació i certificació de cursos d'oferta formativa complementària  
Quart. Període de realització de les proves extraordinàries dels primers cursos  
Cinqué. Gravació de proves orals d'alumnes matriculats i no matriculats  
Sisé. Determinació de grups d'alumnat  
Seté. Determinació de plantilla  
Huité. Ràtios mínimes i màximes d'alumnat  
Nové. Comunicació de dies no lectius declarats pel Consell Escolar Municipal  
Desé. Centres de pràctiques i estudiantat Erasmus Pràctiques o anàlegs  
Onzé. Jornades d'estandardització  
Dotzé. Professorat redactor i coordinador de proves de certificació  
  
Tretzé. Alumnat amb necessitats educatives especials  
Catorzé. Accés per primera vegada a les escoles oficials d'idiomes  
  
Quinzé. Matrícula de l'alumnat presencial del PIALP  
Setzé. Matrícula de l'alumnat en línia del PIALP  
Desseté. Calendari escolar 2017-2018 en les escoles oficials d'idiomes  
  
  
Preàmbul  
  
La Llei orgànica 2/2006, de 3 de maig, d'Educació (BOE 04.05.2006), dedica el capítol VII del títol I als ensenyaments d'idiomes. Al seu torn, el Reial decret 1629/2006, de 29 de desembre, pel qual es fixen els aspectes bàsics del currículum dels ensenyaments d'idiomes de règim especial regulats per la Llei orgànica 2/2006, de 3 de maig, d'Educació (BOE 04.01.2007) constitueix, junt amb el que disposa l'esmentada llei orgànica, la normativa bàsica d'aplicació en esta matèria.  
  
El Decret 155/2007, de 21 de setembre, del Consell, regula els ensenyaments d'idiomes de règim especial a la Comunitat Valenciana i estableix el currículum del nivell bàsic i del nivell intermedi (DOCV 24.09.2007). Addicionalment, el Decret 119/2008, de 5 de setembre, del Consell, estableix el currículum del nivell avançat dels ensenyaments d'idiomes de règim especial a la Comunitat Valenciana (DOCV 17.09.2008). El Decret 138/2014, de 29 d'agost, del Consell, estableix el currículum dels nivells C1 i C2 dels ensenyaments d'idiomes de règim especial a la Comunitat Valenciana, per als idiomes alemany, espanyol, francés, anglés i valencià.  
Els aspectes d'ordenació acadèmica i d'organització de l'activitat docent en aquests ensenyaments es regula en l'Orde 87/2013, de 20 de setembre, de la Conselleria d'Educació, Cultura i Esport, per la qual es regula l'organització i funcionament de les escoles oficials d'idiomes de la Comunitat Valenciana (DOCV 25.09.2013). Aquestes normes reglamentàries seran aplicables en tot allò que no s'opose a normes del mateix rang publicades amb posterioritat o de superior rang.  
  
El Decret 183/2013, de 5 de desembre, del Consell, pel qual es procedeix a l'adequació normativa en l'àmbit educatiu pel que fa a la realització de proves extraordinàries d'avaluació i sessions d'avaluació extraordinàries, modifica el desplegament a la Comunitat Valenciana del Reial decret 1629/2006, de 29 de desembre, pel qual es fixen els aspectes bàsics del currículum dels ensenyaments d'idiomes de règim especial regulades per la Llei orgànica 2/2006, de 3 de maig, d'Educació, respecte a l'existència d'una convocatòria al setembre en els cursos dels diferents nivells en què no siga necessari superar la prova de certificació.  
Per tant, amb la finalitat de concretar aquells aspectes generals descrits en l'Ordre 87/2013, es dicten aquestes instruccions respecte a l'organització de l'activitat docent i el funcionament de les escoles oficials d'idiomes.  
En virtut de les competències que ens confereix el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport modificat pel Decret 73/2016, de 10 de juny, del Consell (DOCV 7806, 15.06.2016), la Direcció General de Política Educativa, de la Direcció General de Centres i Personal Docent i de la Direcció General de Política Lingüística i Gestió del Multilingüisme resolen dictar i aprovar les instruccions següents:  
  
Primera. Àmbit d'aplicació  
Les presents instruccions seran aplicables en totes les escoles oficials d'idiomes de la Comunitat Valenciana i els seus aularis durant el curs 2017-2018.  
  
Segon. Cursos en línia per a professorat  
1. Les EOI oferiran cursos de primer de B2, segon de B2 i C1 d'anglés i C1 de valencià per al professorat dins de les accions formatives a través de les escoles oficials d'idiomes en el marc del Pla Integral d'Aprenentatge de Llengües per al Professorat (PIALP, d'ara endavant).  
  
2. Tindran el mateix tractament que un curs presencial de primer de B2, segon de B2 o C1 i s'acolliran a la mateixa normativa que un curs presencial.  
3. Els exàmens finals escrits de primer de B2 seran presencials en l'escola on està matriculat l'alumnat del curs. La prova final de la destresa d'expressió i interacció oral podrà ser a través de la plataforma virtual per videoconferència.  
L'alumnat d'aquesta modalitat en els nivells segon de B2 i C1 haurà de fer la corresponent inscripció a les proves de certificació del nivell convocades per resolució anual a tal efecte. Aquestes proves de certificació seran presencials per a les quatre destreses.  
4. Per a la tramitació d'expedició del certificat, s'atendrà a la normativa d'expedició de certificats regulada en l'Ordre 6/2011, de 7 de febrer, de la Conselleria d'Educació, per la qual es regula el procediment per a l'expedició dels certificats de superació dels distints nivells dels ensenyaments d'idiomes de règim especial previstos per la Llei orgànica 2/2006, d'Educació.  
5. Aquesta modalitat de curs estarà gestionada per la figura del coordinador de cursos en línia que tindrà una reducció horària d'un grup curricular ordinari amb la finalitat d'homogeneïtzar el procediment per a tot el professorat que impartirà els cursos i dirigir l'equip de professorat elaborador dels materials del curs.  
El professorat elaborador de contingut i materials del curs tindrà una reducció d'un grup curricular per a la redacció del material.  
El professorat d'aula virtual que impartirà dos grups en línia i completarà el seu horari amb dos grups presencials, estarà exempt d'impartir el grup de curs formatiu.  
6. El curs serà completament en línia. L'alumnat disposarà d'un llibre de text que haurà de treballar de forma autònoma i preparar per a les sessions de videoconferència setmanals.  
S'estableixen tres sessions setmanals d'una hora per al professorat-tutor amb la tercera part de l'alumnat en cada sessió. L'alumnat PIALP haurà de triar l'assistència a una de les tres hores setmanals de destresa oral, que el professorat-tutor haurà d'establir en horaris diferents per a donar flexibilitat a l'alumnat.  
L'hora i mitja restant de l'horari del professorat-tutor es dedicarà a l'administració del curs en Moodle, emplenament d'informes de seguiment individualitzat, dinamització de la comunitat virtual, gestió dels continguts de Moodle i de la comunitat virtual, etc.  
  
Tercer. Organització, avaluació i certificació de cursos d'oferta formativa complementària  
1. Amb la finalitat de millorar l'oferta d'ensenyament d'idiomes i facilitar l'accés de l'alumnat als d'idiomes s'ofertaran durant el curs 2017-2018 cursos formatius de 60 hores, distribuïdes al llarg del curs, i seran únicament en modalitat presencial.  
2. El criteri d'admissió de l'alumnat ve recollit en l'apartat cinqué de la resolució de 21 de juny de 2017, de la Direcció General de Política Lingüística i Gestió del Multilingüisme, per la qual estableix el procés de preinscripció i matriculació per al curs acadèmic 2017-2018 en les escoles oficials d'idiomes de la Comunitat Valenciana.  
3. L'avaluació serà contínua mitjançant l'assistència presencial i la participació activa en les classes, per la qual cosa serà necessària una assistència mínima del 75 % per a l'obtenció de la qualificació d'apte. A tal efecte, no s'admetran justificants d'absència per a acreditar el percentatge d'assistència mínim. La programació didàctica del departament contindrà una descripció dels cursos que es realitzen i de l'avaluació del curs expressada en aquest apartat.  
4. Per a la certificació del curs, s'atendrà allò que disposa l'article 11 de l'Ordre de 31 de gener de 2008, de la Conselleria d'Educació, per la qual es regula l'avaluació i promoció dels ensenyaments d'idiomes de règim especial a la Comunitat Valenciana.  
La realització dels cursos formatius passarà a formar part de l'expedient acadèmic de l'alumne en l'apartat «altres cursos» del model d'expedient acadèmic disposat en l'annex I de l'Ordre de 31 de gener de 2008.  
En la certificació acadèmica constarà sempre la llegenda «formació complementària» davant del nom del curs. Així mateix, s'evitarà anomenar el curs amb un nom que puga confondre amb la certificació dels nivells A2, B1, B2, C1 o C2 dels ensenyaments curriculars de les escoles oficials d'idiomes.  
  
Quart. Període de realització de les proves extraordinàries dels primers cursos  
1. Les proves corresponents a l'avaluació extraordinària dels cursos primers de nivell A2, B1 i B2 podran realitzar-se a partir del 25 de juny de 2018, quan hagen finalitzat l'avaluació i correcció de les proves de certificació corresponents a la convocatòria ordinària, o al mes de setembre.  
En tot cas, les avaluacions i les proves extraordinàries del curs 2017-2018 hauran d'haver acabat i se n'hauran d'haver publicat les qualificacions provisionals amb anterioritat al dia 8 de setembre de 2018.  
  
2. Els centres, en virtut de la seua autonomia pedagògica i organitzativa, establiran els dies en què tindran lloc les proves, sense que aquestes coincidisquen amb les dates de les proves de certificació, i podran determinar les dates d'uns nivells a juny i d'altres nivells a setembre.  
3. Les dates de les proves extraordinàries de primers cursos hauran de ser comunicades a la inspecció del centre amb un mínim d'un mes d'antelació a la seua realització.  
  
Cinqué. Gravació de proves orals alumnes matriculats i no matriculats  
La Resolució de 7 de febrer de 2017, de la Direcció General de Política Lingüística i Gestió del Multilingüisme, ja estableix al punt 6 de les condicions generals que la matriculació a les proves de certificació podrà comportar l'enregistrament de la veu en la prova d'expressió i interacció oral. L'enregistrament d'aquestes proves també podrà fer-se als cursos de primer d'A2, primer de B1 i primer de B2 i se'n farà càrrec el professorat de cada curs.  
El material enregistrat no podrà ser reproduït amb finalitats distintes a l'avaluadora. Les gravacions seran confidencials i les persones encarregades de la custòdia seran els caps de departament que les guardaran durant un curs. A la fitxa d'avaluació haurà de constar el número de pista de la gravació o alguna identificació corresponent al candidat o candidata.  
  
Sisé. Determinació de grups d'alumnat  
1. El procediment per a la determinació de necessitats de llocs de professorat, en les escoles oficials d'idiomes de la Comunitat Valenciana, per al curs 2017-18, atendrà el següent:  
L'Ordre 87/2013, de 20 de setembre, de la Conselleria d'Educació, Cultura i Esport, regula l'organització i el funcionament de les escoles oficials d'idiomes de la Comunitat Valenciana.  
Quan no hi haja normativa específica, serà d'aplicació, de forma subsidiària, la normativa dels instituts d'educació secundària, Decret 234/1997, de 2 de setembre, del Govern Valencià, pel qual s'aprova el Reglament orgànic i funcional dels instituts d'educació secundària, amb les adaptacions escaients que requereixen les particularitats d'aquests ensenyaments.  
2. L'oferta acadèmica de cada escola es realitzarà tenint en compte que cada professor ha d'impartir 4 grups ordinaris (4,5 hores per grup) i 1 grup de curs formatiu o monogràfic (2 hores), sense perjudici de les reduccions establertes en l'article 10 de l'Ordre 87/2013, de 20 de setembre, de la Conselleria d'Educació, Cultura i Esport, per la qual es regula l'organització i el funcionament de les escoles oficials d'idiomes de la Comunitat Valenciana (DOCV 7118, 25.09.2013). Els grups ordinaris s'organitzaran segons l'esquema previst en la distribució horària de l'apartat b de l'article 11 d'aquesta ordre.  
  
La distribució horària de l'oferta de grups (18 + 2) es repartirà seguint una de les següents modalitats:  
a) Els 4 grups curriculars es distribuiran en 4 hores setmanals repartides en 2 sessions de 2 hores i tindran divendres lectius alterns per a completar les 4,5 hores setmanals. Les 2 hores de curs formatiu es distribuiran en un o dos dies de dilluns a dijous.  
b) Els 4 grups curriculars es distribuiran en 4,5 hores setmanals repartides en 2 sessions de 2 hores i 15 minuts cada sessió. Les 2 hores de curs formatiu es distribuiran en dos sessions setmanals d'una hora. S'intentarà distribuir l'oferta de curs formatiu en franges horàries diverses.  
Aquelles escoles que no disposen d'aules suficients per a dur a terme l'opció b) podran organitzar l'oferta de grups en la modalitat a), o bé en una combinació d'ambdues modalitats.  
3. Els grups de curs formatiu es podran dedicar al treball de la destresa oral orientada a la interacció en algun dels nivells que impartisca el professorat, a la configuració de grups d'iniciació, de preparació de les proves de certificació, de perfeccionament, d'actualització, o bé a grups de formació específica (monogràfics).  
4. En els nivells A2, B1 i B2 s'ha de garantir un lloc vacant per a tot l'alumnat oficial del curs 2016-2017. La previsió s'ha de fer a partir de la demanda i dels resultats del curs anterior.  
Els centres que tinguen autoritzat el nivell C1 d'anglés han d'oferir almenys el 60 % dels grups oferits en el nivell B2 durant el curs 2016-2017.  
5. Els idiomes de nova implantació al curs 2016-2017 augmentaran el nombre de grups de manera proporcional a l'oferta de grups del curs anterior per tal de garantir la continuïtat de l'ensenyament de l'idioma en el segon curs d'A2.  
6. Ha de tindre's en compte, a més, la preferència en l'oferta dels grups ordinaris (nivells LOE: Bàsic o A2, Intermedi o B1 i Avançat o B2, i nivells C1 i C2) sobre la resta d'oferta formativa de cada EOI.  
  
7. Els aularis podran tindre oferta formativa dels nivells A2, B1, B2 i C1. Si s'incrementa l'oferta en els aularis, es farà traslladant grups amb poca demanda en la seu central o reorganitzant els nivells oferits amb el mateix nombre de grups existents en el curs 2016-2017.  
  
8. El programa That's English! continuarà l'oferta del nivell B2 iniciada el curs 2015-2016 amb el 2n curs, sense que això supose la disminució en el nombre de grups que ja s'oferien en la resta de nivells d'aquesta modalitat. S'autoritzarà la reducció d'oferta formativa en aquells nivells que hagen presentat una matrícula per davall del mínim establit en l'Ordre 87/2013, de 20 de setembre.  
9. Per determinar el nombre màxim i mínim d'alumnat als efectes de la constitució de grups caldrà ajustar-se al que disposen l'article 9 de l'Ordre 87/2013 i el Decret 59/2016, de 13 de maig, del Consell, pels quals es fixa el nombre màxim d'alumnat i la jornada lectiva del personal docent en els nivells no universitaris regulats per la Llei orgànica 2/2006, de 3 de maig, d'Educació, en els centres docents no universitaris de la Comunitat Valenciana (DOCV 7784, 17.05.2016) i el Decret 89/2017, de 7 de juliol, del Consell, pel qual es modifiquen les disposicions transitòries del Decret 59/2016, de 13 de maig, del Consell, pel qual es fixa el nombre màxim d'alumnat i la jornada lectiva del personal docent en els nivells no universitaris regulats per la Llei orgànica 2/2006, de 3 de maig, d'Educació, en els centres docents no universitaris de la Comunitat Valenciana (DOGV 8084, 14.07.2017).  
  
  
Seté. Determinació de plantilla  
1. Jornada i horari del professorat  
1.1. La distribució i adequació de l'horari del professorat es troba regulada en l'article 10 de l'Ordre 87/2013, de 20 de setembre, de la Conselleria d'Educació, Cultura i Esport, per la qual es regula l'organització i el funcionament de les escoles oficials d'idiomes de la Comunitat Valenciana, i el que disposa el Decret 59/2016, de 13 de maig, del Consell, pel qual es fixa el nombre màxim d'alumnat i la jornada lectiva del personal docent en els nivells no universitaris regulats per la Llei orgànica 2/2006, de 3 de maig, d'Educació, en els centres docents no universitaris de la Comunitat Valenciana.  
  
1.2. Durant els períodes lectius establits en el calendari escolar vigent, el professorat dedicarà a les activitats del centre 30 hores setmanals, de les quals com a mínim 20 seran lectives, i les restants es distribuiran entre complementàries replegades en l'horari individual setmanal i complementàries computades mensualment. Les 7 hores i 30 minuts restants fins a completar la jornada laboral seran de lliure disposició del professorat per a la preparació de classes, el perfeccionament individual o qualsevol altra activitat pedagògica complementària.  
  
1.3. Durant els períodes laborals no lectius la jornada laboral del professorat estarà dedicada a les activitats que es determinen, entre altres:  
a) La realització d'activitats de formació permanent del professorat.  
  
b) L'avaluació de les activitats del curs escolar finalitzat, contingudes en la programació general anual i en les programacions didàctiques.  
  
c) La programació i planificació del curs escolar següent.  
d) L'elaboració i desenvolupament de materials didàctics.  
e) La coordinació didàctica dels equips docents del propi centre, i la coordinació amb els equips docents d'altres centres derivada dels plans de transició entre etapes.  
f) L'exercici d'activitats i programes d'investigació i innovació educativa.  
g) La posada en funcionament de programes d'orientació, reforç o aprofundiment amb l'alumnat que ho requerisca.  
h) Altres activitats complementàries, de caràcter pedagògic o de col·laboració en l'organització i el funcionament del centre o amb l'administració educativa.  
2. Necessitats de plantilla docent per al curs 2017-18  
La determinació de plantilles per a les Escoles Oficials d'Idiomes de la Comunitat Valenciana, a més d'atendre la necessària eficiència en la planificació i gestió dels recursos humans, únicament podrà comportar increment de necessitats respecte al curs anterior, si està determinat per les direccions generals corresponents dins dels límits previstos en els pressupostos, i serà d'aplicació el que disposa l'article 2 del Decret 73/2012, de 18 de maig, del Consell, pel qual es determinen les condicions d'aplicació del Reial Decret llei 14/2012, de 20 d'abril, de mesures urgents de racionalització de la despesa pública en l'àmbit educatiu no universitari a la Comunitat Valenciana.  
  
Per tant, la proposta del nombre de grups serà elaborada per la direcció de cada una de les EOI i, posteriorment, serà supervisada per la Inspecció d'Educació i per la direcció general competent en matèria de planificació educativa. Per a això, haurà de comptar-se amb els mateixos recursos personals propis del centre per al curs 2016-2017, excepte en els idiomes de nova implantació al curs 2016-2017 i en el cas d'anglés i valencià, en què es podrà comptar amb increments de professorat per a atendre la demanda de matrícula del professorat que s'acull a l'acció formativa a través de les escoles oficials d'idiomes dins del Pla Integral d'Aprenentatge de Llengües per al Professorat (PIALP). Aquests increments seran assignats per la Conselleria en l'autorització de grups que serà notificada a les inspeccions de les escoles oficials d'idiomes.  
3. Hores lectives per a coordinació i funcions directives  
Les reduccions establertes en l'article 10 de l'Ordre 87/2013, de 20 de setembre, estan configurades amb l'estructura horària de cinc grups curriculars. A fi d'adaptar-los a la distribució horària de l'apartat b de l'article 11 de l'Ordre 87/2013, de 20 de setembre, els grups lectius dels òrgans unipersonals de docència directa contemplats en l'apartat B.2 de l'article 10 s'entendran com a grups curriculars ordinaris per als membres de l'equip directiu del centre.  
  
3.1. Direccions de departament  
L'article 10 de l'Ordre 87/2013 fa referència als grups de reducció sense definir si els grups a impartir seran grups curriculars o grups formatius. Per tant, d'acord amb l'article 4.7 de l'Ordre 69/2015, de 25 de juny, de la Conselleria d'Educació, Cultura i Esport, per la qual s'estableixen criteris per a la dotació de plantilles i per a la determinació de condicions de treball del professorat dels centres docents públics que impartixen ESO, Batxillerat i Formació Professional, els 4 grups esmentats es distribuiran de la següent manera:  
  
a) Les direccions de departament amb més de 25 professors impartiran 3 grups, dels quals 2 seran grups curriculars ordinaris i 1 serà grup formatiu.  
b) Les direccions de departament amb 25 o menys professors impartiran els grups següents:  
- Direccions de departament amb 4-25 professors: tres grups curriculars ordinaris més 1 grup formatiu.  
- Direccions de departament amb 1-3 professors (o menys de 15 grups en total, comptant tant ordinaris com formatius): quatre grups curriculars ordinaris.  
3.2. Coordinacions de departament  
En el mateix sentit que les coordinacions esmentades en l'apartat anterior, l'article 10 de l'Ordre 87/2013, de 20 de setembre, tampoc defineix quins són els grups assignats a les coordinacions de departament. Per tant, s'estableix que els departaments amb més de 25 professors impartiran 4 grups, dels quals tres grups seran ordinaris i un grup serà formatiu. Pel que fa a les coordinacions de departament amb 25 professors o menys, no s'estableix cap reducció horària. Tanmateix, l'article 7 de la mateixa Ordre explicita l'existència de coordinacions de departament a partir de 15 grups, per la qual cosa cal establir una reducció horària per a les coordinacions.  
  
Per tant, d'acord amb l'article 4 de l'Ordre 69/2015, de 25 de juny, de la Conselleria d'Educació, Cultura i Esport, per la qual s'estableixen criteris per a la dotació de plantilles i per a la determinació de condicions de treball del professorat dels centres docents públics que imparteixen ESO, Batxillerat i Formació Professional, s'estableixen les reduccions amb el criteri següent:  
  
Grups Coordinacions Reducció  
De 15 a 44 Fins a 1 Una coordinació amb reducció de grup formatiu  
De 45 a 74 Fins a 2 Dues coordinacions amb reducció de grup formatiu  
De 75 a 104 Fins a 3 Tres coordinacions amb reducció de grup formatiu  
De 105 a 134 Fins a 4 Quatre coordinacions, de les quals tres tenen reducció de grup formatiu i una reducció de curs curricular  
De 135 o més Fins a 5 Cinc coordinacions, de les quals tres tenen reducció de grup formatiu i dues reducció de curs curricular  
  
  
Els coordinadors de departaments d'anglés i valencià tindran una reducció de grup curricular ordinari a partir del tercer coordinador (més de 75 grups) per tal d'atendre la gestió de la forta demanda de certificació d'alumnat no matriculat i l'augment de grups en aquests departaments per les accions formatives a través de les escoles oficials d'idiomes en el marc del Pla Integral d'Aprenentatge de Llengües per al Professorat.  
3.3. Coordinacions d'aularis  
Amb la finalitat d'homogeneïtzar les reduccions per a la coordinació d'aulari a què fa referència l'article 7.3 de l'Ordre 87/2013, s'estableixen les reduccions seguint el criteri següent:  
  
Grups curriculars a l'aulari Reducció  
De 6 a 16 Un grup formatiu  
De 17 a 28 Un grup curricular  
De 28 a 36 Un grup curricular i un grup formatiu  
De 37 a 48 Dos grups curriculars i un grup formatiu  
De 49 o més Tres grups curriculars i un grup formatiu  
  
  
3.4. Coordinacions de centre  
D'acord amb el que disposa l'article 8.3 de l'Ordre 87/2013, de 20 de setembre, la direcció general competent en matèria de personal docent, vist l'informe de la direcció territorial, determinarà la reducció del nombre d'hores complementàries de les coordinacions de centre. A tal efecte, s'adjuntarà l'informe justificatiu a la proposta de determinació de grups.  
D'acord amb allò que estableixen els apartats 9, 10 i 11 de l'article 4 de l'Ordre 69/2015, de 25 de juny, de la Conselleria d'Educació, Cultura i Esport, per la qual s'estableixen criteris per a la dotació de plantilles i per a la determinació de condicions de treball del professorat dels centres docents públics que imparteixen ESO, Batxillerat i Formació Professional, dependents de la conselleria competent en matèria d'educació, la coordinació TIC i la coordinació de formació tindran una reducció de grup de curs formatiu i dues hores complementàries. En el cas de centres amb més de 6.000 alumnes, la reducció de la coordinació TIC serà d'un grup curricular ordinari i un grup de curs formatiu. La coordinació d'igualtat i convivència tindrà una reducció d'un grup de curs formatiu.  
  
Huité. Ràtios mínimes i màximes d'alumnat  
1. El nombre màxim i mínim d'alumnat per grup s'ajustarà al que disposen l'article 9 de l'Ordre 87/2013 i el Decret 59/2016, de 13 de maig, del Consell, pels quals es fixa el nombre màxim d'alumnat i la jornada lectiva del personal docent en els nivells no universitaris regulats per la Llei orgànica 2/2006, de 3 de maig, d'Educació, en els centres docents no universitaris de la Comunitat Valenciana (DOCV 7784, 17.05.2016) i el Decret 89/2017, de 7 de juliol, del Consell, pel qual es modifiquen les disposicions transitòries del Decret 59/2016, de 13 de maig, del Consell, pel qual es fixa el nombre màxim d'alumnat i la jornada lectiva del personal docent en els nivells no universitaris regulats per la Llei orgànica 2/2006, de 3 de maig, d'Educació, en els centres docents no universitaris de la Comunitat Valenciana (DOGV 8084, 14.07.2017).  
2. L'article 9.6 de l'Ordre 87/2013 estableix el nombre mínim d'alumnat necessari per a constituir un grup.  
3. El Decret 89/2017, de 7 de juliol, del Consell, pel qual es modifiquen les disposicions transitòries del Decret 59/2016, de 13 de maig, del Consell, pel qual es fixa el nombre màxim d'alumnat i la jornada lectiva del personal docent en els nivells no universitaris regulats per la Llei orgànica 2/2006, de 3 de maig, d'Educació, en els centres docents no universitaris de la Comunitat Valenciana estableix que les ràtios establides en el Decret 59/2016 s'aplicaran en el nivell bàsic (A2) dels ensenyaments d'idiomes.  
4. En el cas dels cursos formatius, s'estableix el nombre mínim de 8 alumnes per a constituir grup. La ràtio màxima serà de 16 alumnes per a cursos de destresa oral i 20 alumnes per a la resta de cursos formatius.  
  
5. En el cas dels cursos de C1 i C2, i fins a l'aplicació establida en el Decret 89/2017 per a aquests nivells, s'estableix la ràtio màxima de 25 alumnes per grup.  
6. En el cas dels cursos en línia d'anglés B2 i C1 i valencià C1, s'estableix la ràtio màxima de 40 alumnes per a B2 i 35 alumnes per a C1.  
  
La taula següent recull les ràtios mínimes i màximes aplicables en el curs 2017-2018:  
  
  
La ràtio màxima es mantindrà sense possibilitat d'increment. Només es podran aprofitar les baixes de l'alumnat per regularitzar la ràtio d'alumnat per grup, sempre que la baixa es produïsca abans del tancament de la programació general anual.  
  
Nové. Comunicació de dies no lectius declarats pel Consell Escolar Municipal  
L'Ordre d'11 de juny de 1998, de la Conselleria de Cultura, Educació i Ciència, per la qual s'estableixen els criteris generals pels quals s'ha de regir el calendari escolar per a tots els centres docents de la Comunitat Valenciana que imparteixen ensenyaments d'Educació Infantil, Educació Primària, Educació Secundària Obligatòria, Formació Professional, Batxillerat, Ensenyaments Artístics i Ensenyaments d'Idiomes, en l'article cinqué estableix que el Consell Escolar Municipal podrà proposar un màxim de tres dies festius, a efectes escolars, entre els declarats lectius en el calendari. Ho han de sol·licitar abans del 20 de juliol anterior al curs escolar de què es tracte.  
La direcció territorial autoritzarà la proposta de dies no lectius del calendari escolar 2017-2018. La inspecció d'Educació farà el seguiment i traslladarà aquesta informació a la Comissió Coordinadora de les Proves de Certificació abans de finalitzar l'any 2017 per tal que ho tinga en consideració.  
La publicació per part de la Conselleria de les dates de les proves de certificació per a maig, juny i setembre de 2018 tindrà en compte l'autorització de dies no lectius.  
  
Desé. Centres de pràctiques i estudiantat Erasmus Pràctiques i anàlegs  
1. La participació dels centres i del professorat en la formació pedagògica i didàctica dels estudiants del màster que habilita per a la professió de docent d'Educació Secundària Obligatòria i Batxillerat, Formació Professionals i ensenyaments d'idiomes, es realitzarà segons el que estableix l'Ordre de 30 de setembre de 2009, de la Conselleria d'Educació per la qual es regula la convocatòria i el procediment per a la selecció de centres de pràctiques i s'estableixen orientacions per al desenvolupament del Pràcticum dels títols oficials de màster que habiliten per a l'exercici de les professions de professor d'Educació Secundària Obligatòria i Batxillerat, Formació Professionals i ensenyaments d'idiomes (DOCV 15.10.2009)  
2. Els centres també podran acollir estudiants estrangers en pràctiques a través del programa Erasmus+. L'acollida d'aquest alumnat es regula en la Resolució de 20 de febrer de 2017, de la Direcció General de Política Lingüística i Gestió del Multilingüisme, per la qual s'aproven les instruccions d'acollida d'estudiants d'educació superior Erasmus+ per a la realització de pràctiques en centres educatius valencians (DOGV 24.02.2017).  
3. L'alumnat estranger universitari o recent graduat que vulga fer pràctiques voluntàries als centres i no estiga dins del programa Erasmus Pràctiques podrà fer les pràctiques seguint el mateix procediment establit en la Resolució 20 de febrer de 2017, sense assignació econòmica. A tal efecte, signarà un acord de pràctiques i aprenentatge seguint el model proposat pel programa Erasmus Pràctiques. D'aquesta manera, el establiment dels acords relatius a aquesta pràctica, dependrà directament de la relació acordada entre l'EOI d'acollida i la institució estrangera de procedència i inclourà aspectes fonamentals com l'assegurança. A més, l'acollida de la persona en pràctiques, s'haurà d'incloure com a activitat del departament en la PGA del centre.  
  
  
Onzé. Jornades d'estandardització  
Amb la finalitat d'unificar criteris i garantir l'ancoratge dels nivells de totes les escoles oficials d'idiomes al Marc Europeu Comú de Referència per a Llengües i al currículum dels diferents nivells de les escoles oficials d'idiomes, es realitzaran dues jornades d'estandardització anuals de caràcter obligatori. Una d'elles amb el departament de l'idioma implicat, que podrà ser conjunta amb altres escoles. És recomanable realitzar les jornades amb assistència també de professorat d'altres institucions certificadores de l'idioma.  
La segona jornada serà interdepartamental. Podrà ser per a tot el centre o per diverses llengües per tal d'homogeneïtzar els mètodes d'avaluació i correcció de les proves.  
L'assistència a aquestes jornades serà recomanada als col·laboradors externs d'anglés i valencià per a les proves de certificació perquè serà necessària aquesta formació per tal d'avaluar les proves de certificació de les EOI com a col·laborador extern.  
  
Dotzé. Professorat redactor i coordinador de proves de certificació  
  
El professorat membre de comissions redactores de proves de certificació estarà exempt d'impartir el grup de curs formatiu.  
L'horari de permanència al centre serà l'establit en el seu horari signat i farà les mateixes hores de permanència en el centre que tot el professorat.  
Les Comissions Redactores tenen la consideració d'òrgans col·legiats. La Llei 40/2015, contempla la figura del secretari dels òrgans col·legiats. L'apartat 1f) d'aquest article estableix la realització de la convocatòria de les sessions com a una de les funcions del secretari.  
  
Durant el curs 2017-2018 la persona coordinadora de cada comissió redactora s'encarregarà d'enviar la convocatòria de reunió a les escoles oficials on estiguen treballant els membres de la comissió redactora, per la qual cosa la direcció de l'escola oficial donarà permís per a absentar-se al professorat designat com a redactor de les proves de certificació que tinga en plantilla. Aquest permís no serà aplicable a les jornades en què hi haja reunions d'equip (claustres, reunions de departament, etc.).  
  
Els centres facilitaran, en la mesura de les seues possibilitats, les instal·lacions i equipament a les comissions redactores per tal que puguen reunir-se i treballar en l'elaboració i redacció de les proves de certificació.  
  
Tretzé. Alumnat amb necessitats educatives especials  
1. El punt 1 de l'article 13 de l'Ordre de 31 de gener de 2008, per la qual es regula l'avaluació i promoció dels ensenyaments d'idiomes de règim especial, estableix que «la conselleria amb competències en matèria d'educació podrà autoritzar per a l'alumnat amb necessitats educatives especials derivades de discapacitat la modificació del període màxim de permanència en cada un dels nivells, així com l'exempció total o parcial d'algun apartat d'esta. Per a beneficiar-se d'això, l'alumnat haurà d'acreditar, en el moment d'efectuar la matrícula i per mitjà de certificats expedits per l'administració competent, la seua discapacitat».  
2. Tant per a l'alumnat matriculat en les escoles oficials d'idiomes durant el curs acadèmic 2017-2018 com per a l'alumnat no matriculat que accedeix a la prova de certificació en la modalitat lliure en les convocatòries de 2018, aquest alumnat haurà d'acreditar, en el mateix moment d'efectuar la matrícula, la seua discapacitat per mitjà del certificat acreditatiu expedit per l'administració competent i sol·licitar expressament el tipus d'adaptació que necessita, tal com indica l'article 13 de l'Ordre de 10 de març de 2008, de la Conselleria d'Educació.  
  
3. No s'estableix un termini d'admissió de sol·licituds per a alumnat amb necessitats educatives especials fora del període establit per la normativa vigent. Per tant, cal també sol·licitar adaptacions per a les classes presencials durant la matrícula.  
4. El procediment per a sol·licitar l'adaptació serà el següent:  
a) L'alumne o alumna, o els seus representants legals si és menor d'edat, presentarà abans del 3 de novembre (o en els deu dies següents a la seua incorporació al centre en el supòsit de trasllat després d'aquesta data) en el centre on curse els seus estudis un imprés de sol·licitud d'adaptació total o parcial de les proves d'avaluació durant el curs.  
  
b) La direcció del centre remetrà l'expedient al servei d'Idiomes i Programes Europeus en el termini de 15 dies hàbils i hi inclourà necessàriament informes de qualsevol tipus (mèdic, social...) de què dispose de l'alumne o alumna. També inclourà el llistat de sol·licituds d'adaptació en format odt i pdf signat.  
c) El servei d'Idiomes i Programes Europeus, una vegada resolt l'expedient, comunicarà la resolució al centre, que haurà de notificar-ho a les persones interessades.  
5. L'adaptació de les proves hauran de contemplar-se en l'expedient acadèmic de l'alumne.  
  
Catorzé. Accés per primera vegada a les escoles oficials d'idiomes  
  
1. El punt 9 de l'apartat primer (condicions d'accés) de la Resolució de 21 de juny de 2017, de la Direcció General de Política Lingüística i Gestió del Multilingüisme, per la qual estableix el procés de preinscripció i matriculació per al curs acadèmic 2017-2018 en les escoles oficials d'idiomes de la Comunitat Valenciana disposa que «Els estudiants que tinguen la possibilitat d'accedir directament a un curs superior al primer d'A2 segons els punts 2, 3, 4, 5, 6, 7 i 8 d'aquest apartat, poden optar, si ho prefereixen, per accedir al curs immediatament inferior, la primera vegada que es matriculen en l'idioma en qüestió en una escola oficial d'idiomes valenciana, sempre que hi haja disponibilitat de vacants. En cas de no haver-hi vacants, poden accedir als cursos formatius de dues hores setmanals.»  
S'estableix que aquests candidats podran fer preinscripció a dos o més cursos anteriors al nivell que acredite, si demostra que l'acreditació d'aquell nivell té una antiguitat de més de 6 anys.  
2. El punt 8 de l'apartat primer (condicions d'accés) de la Resolució de 21 de juny de 2017 estableix els certificats de llengües dels nivells A2, B1, B2 i C1 de les entitats reconegudes en el decret 61/2013, de 17 de maig. S'entenen part del Decret 61/2013 les modificacions al decret introduïdes en l'Ordre 93/2013, de la Conselleria d'Educació, Cultura i Esport, per la qual es modifica l'annex únic denominat certificats i diplomes que acrediten la competència en llengües estrangeres, la Resolució de 21 de juny de 2013, la Resolució 17 de març de 2014, la Resolució de 2 d'octubre de 2014, la Resolució de 20 d'octubre de 2014, la Resolució de 24 de novembre de 2014, la Resolució de 21 de gener de 2015, la Resolució de 22 de juny de 2015, la Resolució de 22 de setembre de 2015, la Resolució de 29 de desembre de 2015 per les quals es reconeixen les entitats que acrediten competència en llengües estrangeres en virtut del Decret 61/2013.  
  
  
Quinzé. Matrícula de l'alumnat presencial del PIALP  
1. Per tal que el professorat que s'acull al PIALP, puga saber si ha estat admés al curs o no, cal:  
a) Haver fet correctament la sol·licitud de participació dins del termini establert: del 4 al 25 d'abril de 2017.  
b) Haver rebut immediatament un correu com a resposta a l'enviament de la sol·licitud en què estan detallades totes les dades del sol·licitant. Aquest missatge de confirmació és vàlid com a justificant d'haver realitzat correctament la inscripció dins del termini fixat, tal i com s'especificava en les instruccions de la sol·licitud.  
c) Haver rebut un correu de Conselleria informant al sol·licitant sobre la situació de la seua sol·licitud: admés o no admés a la prova de nivell o als cursos en algun moment del procés.  
d) Aquell alumnat que no haja rebut el correu d'admissió i confirmació, però apareix als llistats d'admesos remesos a les escoles oficials d'idiomes tindrà la consideració d'admés, per tant, podrà matricular-se. La majoria d'aquests casos no havien escrit bé el correu electrònic en la inscripció o l'han rebut com a correu no desitjat, o l'han esborrat.  
  
e) Aquell alumnat que no apareix a cap llistat i no ha rebut cap correu de confirmació no podrà ser matriculat. A tal efecte, l'escola oficial d'idiomes remetrà la incidència al servei d'Idiomes i Programes Europeus. La causa d'aquesta exclusió serà, entre altres, per haver escollit fer prova de nivell i no haver-se presentat o que no tenen la certificació del nivell al·legat per a matricular-se al curs que han sol·licitat.  
  
f) Aquell alumnat que no apareix a cap llistat, però ha rebut un correu d'admissió no podrà ser matriculat. A tal efecte, l'escola oficial d'idiomes remetrà la incidència al servei d'Idiomes i Programes Europeus per tal de ser resolta.  
g) L'alumnat que haja canviat de nivell respecte al moment de la sol·licitud al mes d'abril podrà matricular-se del nivell que tinga assolit al moment de la matrícula.  
2. L'alumnat que va ser admés a la prova de nivell del mes de maig, es va presentar i va obtindre una qualificació del seu nivell es pot considerar admés. Per tant, les llistes amb els resultats de les proves de nivell tenen la validesa de llistes d'admesos per a les persones presentades a aquestes proves així com per a les escoles.  
3. Són considerades excloses del Pla Integral les sol·licituds presentades incorrectament en la inscripció del 4 al 25 d'abril de 2017 per diferents raons: no indica EOI a la qual vol matricular-se, no indica idioma al qual vol matricular-se, no indica nivell, no aporta dades personals o adreça electrònica, etc.  
4. Aquelles persones que no hagen realitzat la prova de nivell en el dia indicat no estaran admeses. Tanmateix, tindran prioritat per a matricular-se als cursos formatius de dues hores setmanals en l'ordre de prioritat que estableix el punt 3.2 de l'apartat cinqué de la Resolució de 21 de juny de 2017, de la Direcció General de Política Lingüística i Gestió del Multilingüisme, per la qual s'estableix el procés de preinscripció i matriculació per al curs acadèmic 2017-2018 en les escoles oficials d'idiomes de la Comunitat Valenciana.  
5. Cada escola oficial d'idiomes haurà d'assignar i publicar les dates de matrícula del professorat que ha superat la prova de nivell al seu centre. Les dates i condicions de matrícula seran les mateixes que per als alumnes admesos en modalitat presencial.  
6. L'alumnat que, havent fet correctament la sol·licitud, no ha estat admés, podrà tindre accés al curs en cas que l'escola dispose de places una vegada finalitzada la matrícula de l'alumnat admés al PIALP. També tindrà prioritat per a matricular-se als cursos formatius de dues hores setmanals en l'ordre de prioritat que estableix el punt 3.2 de l'apartat cinqué de la Resolució de 21 de juny de 2017, de la Direcció General de Política Lingüística i Gestió del Multilingüisme, per la qual estableix el procés de preinscripció i matriculació per al curs acadèmic 2017-2018 en les escoles oficials d'idiomes de la Comunitat Valenciana.  
  
7. L'alumnat admés dins del PIALP no ha de fer la preinscripció per als cursos presencials ordinaris del 4 al 16 de juliol, ja que accedeix a l'escola oficial d'idiomes a través de les places assignades per a professorat del PIALP.  
8. Si un alumne que ha fet la sol·licitud per a tindre l'exempció de matrícula dins del Pla Integral decideix fer la preinscripció per a poder entrar al curs com a alumne oficial i obté la plaça en el corresponent sorteig, no serà considerat com a admés en el Pla i per tant haurà d'abonar la taxa com qualsevol altre alumne.  
9. La matriculació del professorat seleccionat per al PIALP començarà amb la lletra B, tal i com s'estableix en l'apartat tercer al punt 8 de la Resolució de 21 de juny de 2017, que regula la preinscripció i matrícula.  
10. L'alumnat del PIALP que és alumne oficial durant el curs 2016-2017 i ha de presentar-se a la convocatòria de setembre i per tant no sap encara el nivell en què es podrà matricular, tindrà un període de matrícula al setembre.  
11. L'alumnat del PIALP que no té el seu lloc de treball adjudicat a juliol tindrà un període de matrícula al setembre. No obstant això, s'admetrà el nomenament d'haver tingut un lloc vacant durant el curs 2016-2017 (des de setembre de 2016 fins al 31.08.2017) per a poder matricular-se en el període de juliol.  
12. En cas que l'alumnat del PIALP haguera de canviar de localitat per motius laborals i estiguera interessat en matricular-se en una altra escola oficial d'idiomes, podria fer-ho durant el termini que s'obrirà al setembre, sempre que justifique a la nova EOI que ha estat admés i que ha realitzat el procediment correctament. Per a poder dur a terme aquest tràmit no serà necessària cap consulta a la Conselleria d'Educació, Investigació, Cultura i Esport ja que l'alumne haurà de justificar totes les circumstàncies al·legades i estarà subjecte a les condicions de disponibilitat de l'escola receptora en el moment de formalitzar la matrícula.  
13. L'oferta educativa i d'horaris del PIALP de cada escola oficial d'idiomes està subjecta a la disponibilitat d'horaris i capacitat de cada centre. Per tant, es pot donar la circumstància que l'alumnat del PIALP no puga triar l'horari desitjat i per tant haja d'escollir entre els horaris disponibles.  
14. L'alumnat que s'haja inscrit a un curs presencial i un altre en línia o un curs formatiu de 2 hores alhora haurà de triar quina modalitat vol atendre ja que no és possible ser alumne de dos cursos de la mateixa llengua. En el cas de voler assistir a un curs curricular i també al curs formatiu, s'atendrà al que disposa el punt 3 de l'apartat cinqué de la Resolució de 21 de juny de 2017, de la Direcció General de Política Lingüística i Gestió del Multilingüisme, per la qual estableix el procés de preinscripció i matriculació per al curs acadèmic 2017-2018 en les escoles oficials d'idiomes de la Comunitat Valenciana.  
  
15. L'alumnat que ha estat admés en una EOI, però ha triat un nivell o modalitat formativa que el centre no ofereix per al curs 2017-18 podrà optar a rebre docència del mateix curs que ha sol·licitat en qualsevol altra escola que tinga places disponibles. A tal efecte, haurà de presentar en l'escola receptora el correu electrònic d'admissió al curs com a justificant d'haver estat admés al curs en una altra escola.  
  
16. En el moment de la matrícula es comprovarà si les dades i la documentació aportades són correctes, per tal d'identificar possibles falsedats o dades incorrectes aportades pels sol·licitants. En cas que la informació de la sol·licitud i la documentació presentada no corresponguen als requisits d'accés, no es podrà formalitzar la matrícula dins del Pla Integral.  
  
Setzé. Matrícula de l'alumnat en línia de PIALP  
1. Totes les escoles oficials d'idiomes establiran un període de matrícula per als cursos en línia d'anglés i valencià, que podrà ser al mes de juliol o setembre.  
2. Els cursos en línia per al professorat s'impartiran en les EOI d'Alacant, Castelló, Gandia i Sagunt. En les EOI que no oferisquen la modalitat de curs en línia, la secretaria del centre gestionarà la recollida de la documentació per a la matrícula de l'alumnat admés en aquesta escola i la remetrà a l'escola receptora juntament amb un llistat d'alumnat del PIALP que ha lliurat la documentació. L'EOI receptora finalitzarà la formalització de la matrícula en ALLEGRO en el seu centre. A tal efecte s'estableixen les adscripcions següents:  
  
 EOI d'origen EOI receptora  
Anglés Elda, Elx, Orihuela, Torrevieja EOI Alacant  
 Quart de Poblet, València EOI Castelló  
 Alcoi, Benidorm, Dénia, Xàtiva EOI Gandia  
 Alzira, Llíria, Utiel, EOI Sagunt  
Valencià Totes les EOI EOI Castelló  
  
  
Les restes d'alumnat que no puguen ser assumides pels grups autoritzats en l'escola receptora assignada es derivaran a l'escola on hi haja vacants en el grup en línia del nivell corresponent.  
2. Per a la tramitació de la certificació, l'alumnat haurà de dirigir-se a l'EOI receptora que gestionarà l'expedició de la certificació. L'EOI d'origen podrà fer la funció de finestreta única per a sol·licitar l'expedició de la certificació i remetre-la a l'escola receptora de l'alumnat.  
  
  
Desseté. Calendari escolar 2017-2018 en les escoles oficials d'idiomes  
1. Les classes dels cursos curriculars presencials dels nivells A2, B1, B2, C1 i C2 del curs acadèmic 2017-2018 en Ensenyaments d'Idiomes, començaran el 2 d'octubre de 2017, d'acord amb el punt 6 de l'apartat 1 de la Resolució d'1 de juny de 2017, de la Direcció General de Centres i Personal Docent, per la qual es fixa el calendari escolar del curs acadèmic 2017-2018.  
2. Les classes dels cursos formatius de dues hores setmanals començaran el dia 10 d'octubre de 2017. Durant la primera setmana d'octubre s'acabarà de completar la matrícula a aquests cursos formatius.  
3. Les classes dels cursos en línia d'anglés i valencià per a alumnat del PIALP començaran el dia 16 d'octubre de 2017. Durant la primera quinzena d'octubre el professorat dedicarà l'horari assignat a aquests cursos a completar la preparació de la plataforma virtual.  
En allò no regulat específicament per a aquests ensenyaments serà d'aplicació la Resolució de 20 de juliol de 2017, de la Secretaria Autonòmica d'Educació i Investigació, per a l'organització i funcionament dels centres que imparteixen educació secundària obligatòria i batxillerat durant el curs 2017-2018.  
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Educació i Investigació, en el termini d'un mes comptat des de l'endemà de la publicació en el Diari Oficial de la Generalitat Valenciana, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 21 de juliol de 2017.- El director general de Política Educativa: Jaume Fullana Mestre. El director general de Centres i Personal Docent: José Joaquín Carrión Candel. El director general de Política Lingüística i Gestió del Multilingüisme: Rubén Trenzano Juan.